Nyt trænerteam, 16 nye spillere og ingen sejre. Sæsonstarten i NordicBetligaen for Hobro IK har været alt andet end optimal. - Det halve af juli og hele august har jeg sovet meget uroligt, siger Lars Justesen, teknisk chef i Hobro IK. Fire uafgjorte og fire nederlag har de blå-gule fået ud af sæsonens første otte kampe, men Lars Justesen så noget i den seneste kamp mod Esbjerg, der har givet ham nattesøvnen tilbage. - Jeg så endelig noget af det, jeg har savnet: Tacklinger så det synger, og et hold der vil noget, så nu er det kun et spørgsmål om tid, før det vender, siger Lars Justesen, der af samme grund afviser trænerfyring - trods nederlaget på 1-2. - Det er slet ikke et tema i vores klub. Kampen Hobro - Horsens fløjtes op klokken 14.00 og kan følges direkte på Viaplay. Se interviewet med Lars Justesen her:

Referat:
Lørdag spiller Hobro IK mod Horsens og trods ingen sejre i sæsonens foreløbige otte kampe, har klubbens tekniske chef Lars Justesen fået nattesøvnen igen - efter endnu et nederlag i sidste runde.